ગુજરાતી સમાચાર: 3 દિવસની સખત મહેનત બાદ વિખૂટું પડેલું દીપડાનું બચ્ચું માને મળી શક્યું | Nasik Happy Reunion Lost Leopard Cub Reunited With Its Mother After 3 Days - India News | I Am Gujarat
Gujarati News India 3 દિવસની સખત મહેનત બાદ વિખૂટું પડેલું દીપડાનું બચ્ચું માને મળી શક્યું
3 દિવસની સખત મહેનત બાદ વિખૂટું પડેલું દીપડાનું બચ્ચું માને મળી શક્યું
Published: Aug 14, 2019 15:45 pm IST
નાસિકઃ એક મા પોતાના બાળકથી વિખૂટી પડી જાય તો તેના પર જે દુઃખ વિતે છે તે ઘણું જ કપરું હોય છે, આવું જ નાસિકમાં એક દીપડી સાથે બન્યું હતું. શનિવારે ખુલ્લા કૂવામાં પડી ગયું હતું. વન વિભાગે આ બચ્ચાને કૂવામાંથી બહાર કાઢી લીધા પછી મોટો પડકાર તેની મા સાથેનું મિલન કરાવવાનો હતો. નાસિકના નિફાડમાં આવેલા ગાજરવાડી ગામમાં બનેલી ઘટનામાં અન્ય પ્રાણીઓ દીપડીના બચ્ચા પર હિંસક હુમલો ના કરે તે રીતે તેને જંગલામાં ગોઠવીને તેને મા સુધી પહોંચાડ્યું, પણ આ નાનું લાગતું કામ પાર પાડવામાં બે દિવસનો સમય લાગ્યો.
દીપડાને કૂવામાંથી બહાર કાઢ્યા પછી વન વિભાગે તપાસ કરીને તેની માનું લોકેશન શોધીને બધી તૈયારીઓ કરી લીધી. રાતના સમયે દીપડીના બચ્ચાને પિંજરામાં ગોઠવ્યું જેથી કોઈ પ્રાણી તેના પર હિંસક હુમલો ના કરે. પણ બે દિવસ સુધી દીપડી પિંજરા સુધી પહોંચીને પાછી ફરી જતી હતી. આ પછી ત્રીજા દિવસે વન વિભાગના કર્મચારીઓએ દીપડી દેખાઈ એટલે બચ્ચાને છોડ્યું અને તે તેની મા સુધી પહોંચી ગયું.
દીપડાને કૂવામાંથી બહાર કાઢ્યા પછી વન વિભાગે જોયું કે બચ્ચું સ્વસ્થ છે અને તેને કોઈ ઈજા થયેલી નહોતી. આ પછી તેને તેની મા સુધી પહોંચાડવા માટે જંગલમાં જ ખાસ વ્યવસ્થા કરવામાં આવી જેમાં CCTV, લાઈટ, પાંજરુ વગેરે ગોઠવીને વોચ રાખવામાં આવી હતી, અને આ મિલન ઓપરેશનમાં ત્રીજા દિવસે બચ્ચું તેની મા સુધી પહોંચાડવામાં વન વિભાગને સફળતા મળી.